《谒东坡祠》
明代·潘勖

秋日来登江上亭，风云接地昼冥冥。经年去鹤不复夜，当午晴山他自青。

道属艰难悲积瘴，兴随迁逐缈沧溟。峰头怆恨瞻遗像，泽畔何劳怅独醒。

作者简介：潘勖，字勉甫。博罗人。明武宗正德十四年（一五一九）举人，后以乙科授泗州学正，嘉靖间知崇安知县。著有《浮碇集》。清道光《广东通志》卷二九○有传。